**„Álmaidban Amerika visszainteget?”**

Meghosszabbított határidővel lehet jelentkezni az *Amerika Nap* pályázati felhívásra

Egyedülálló rendezvénysorozat lehetőségét kínálja az Egyesült Államok budapesti Nagykövetsége és az Emberi Erőforrások Minisztériuma magyarországi köznevelési intézmények számára.

Az Amerika Nap

Az egész napos programsorozat keretében a diákok és a pedagógusok betekintést nyerhetnek a nagykövetség munkájába, tájékozódhatnak az amerikai továbbtanulási lehetőségekről és kreatív módon szerezhetnek még több információt az Egyesült Államokról és annak kultúrájáról.

A program állandó elemei közé tartozik egy amerikai diplomata előadása az iskola által választott témában, amit a diákokkal való beszélgetés egészít ki, illetve egy prezentáció az amerikai továbbtanulási lehetőségekről, amelyet egy szakember tart.

A programban résztvevő iskolák kiválasztásánál előnyt élveznek azon intézmények, amelyek a helyi önkormányzattal, illetve a médiával együttműködésben valósítják meg az eseményt.

A programot a következő két időszakban lehet megvalósítani: 2018. év első fele, 2018. második fele. A pontos időpontot az iskolával egyeztetve választják ki a szervezők.

A pályázás módja

A jelentkezéshez az alábbi címekre kell elküldeni **az iskola angol nyelvű bemutatását**, az **angol nyelvű pályázatot** és **magyar nyelvű jelentkezési lapot**: [vizsyl@state.gov](mailto:vizsyl@state.gov) és [cecilia.nagy@emmi.gov.hu](mailto:cecilia.nagy@emmi.gov.hu).

A jelentkezés határideje: **2017. december 5., kedd éjfél**

Az elbírálás

A beérkezett pályázatok elbírálásában az Egyesült Államok budapesti Nagykövetsége és az Emberi Erőforrások Minisztériuma képviselői vesznek részt.

A **három legjobb pályázat** nyeri meg az Amerika Nap megrendezésének jogát.

Az eredményt az EMMI honlapján tesszük közzé.

Az elbírálás főbb szempontjai: a helyi közösség és egyéb középiskolák bevonása, a pedagógusok és diákok aktív szerepvállalása, az Amerika Nap illeszkedése a köznevelési intézmény életéhez, az állandó elemek mellett javasolt új programelemek, a média bevonása.